CELEX: 32019R0260
Language: et
Date: 2019-02-14 00:00:00
Title: Komisjoni rakendusmäärus (EL) 2019/260, 14. veebruar 2019, millega muudetakse rakendusmäärust (EL) nr 180/2014 tavapäraste kaubavoogude mahtude osas teatavate liidu äärepoolseimate piirkondade ja Ühendkuningriigi vahel

15.2.2019   
               
               
                  ET
               
               
                  Euroopa Liidu Teataja
               
               
                  L 44/1
               
            
         KOMISJONI RAKENDUSMÄÄRUS (EL) 2019/260,
         14. veebruar 2019,
         millega muudetakse rakendusmäärust (EL) nr 180/2014 tavapäraste kaubavoogude mahtude osas teatavate liidu äärepoolseimate piirkondade ja Ühendkuningriigi vahel
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 13. märtsi 2013. aasta määrust (EL) nr 228/2013, millega kehtestatakse põllumajanduse erimeetmed liidu äärepoolseimate piirkondade jaoks ja tunnistatakse kehtetuks nõukogu määrus (EÜ) nr 247/2006, (1) eriti selle artiklit 14,
         ning arvestades järgmist:
         
                     (1)
                  
                  
                     29. märtsil 2017 esitas Ühendkuningriik Euroopa Liidu lepingu artikli 50 kohase teate oma kavatsuse kohta EList välja astuda. Aluslepingute kohaldamine Ühendkuningriigi suhtes lõpeb väljaastumislepingu jõustumise kuupäeval või lepingu puudumise korral kahe aasta möödumisel teate esitamisest, st 30. märtsil 2019, kui Euroopa Ülemkogu ei otsusta kokkuleppel Ühendkuningriigiga ühehäälselt seda perioodi pikendada.
                  
               
                     (2)
                  
                  
                     Läbirääkijate vahel kokku lepitud väljaastumislepinguga nähakse ette kord liidu õiguse sätete kohaldamiseks Ühendkuningriigi suhtes ja Ühendkuningriigis ka pärast kuupäeva, mil lõpeb aluslepingute kohaldamine Ühendkuningriigi suhtes ja Ühendkuningriigis. Kui nimetatud leping jõustub, kohaldatakse komisjoni rakendusmäärust (EL) nr 180/2014 (2) Ühendkuningriigi suhtes ja Ühendkuningriigis üleminekuperioodil vastavalt kõnealusele lepingule ning kohaldamine lõpeb üleminekuperioodi lõppedes.
                  
               
                     (3)
                  
                  
                     Rakendusmääruse (EL) nr 180/2014 artikli 15 lõikega 1 on ettevõtjate jaoks ette nähtud võimalus eksportida tavapäraste kaubavoogude või piirkondliku kaubanduse raames ning saata tavapäraste kaubavoogude raames töödeldud tooteid, mis sisaldavad määruse (EL) nr 228/2013 artiklis 10 osutatud tarnimise erikorra alla kuuluvaid tooraineid. Töötlejad, kes kavatsevad eksportida või saata selliseid tooteid kõnealuses kontekstis, võivad seda teha rakendusmääruse (EL) nr 180/2014 II–V lisas esitatud aastakoguste piires. Kõnealuse rakendusmääruse VI lisas on selliste kolmandate riikide loetelu, kuhu võib eespool nimetatud tooteid eksportida.
                  
               
                     (4)
                  
                  
                     Selleks et vältida tavapäraste kaubavoogude võimalikke häireid asjaomaste äärepoolseimate piirkondade ja Ühendkuningriigi vahel, tuleks praegu Madeiralt ja Kanaari saartelt Ühendkuningriiki saadetavate asjaomaste töödeldud toodete mahte väljendada rakendusmääruse (EL) nr 180/2014 III ja IV lisas ekspordina kolmandatesse riikidesse. Lisaks sellele tuleks kõnealuse määruse VI lisas osutada Ühendkuningriigile kui kolmandale riigile.
                  
               
                     (5)
                  
                  
                     Seepärast tuleks rakendusmäärust (EL) nr 180/2014 vastavalt muuta.
                  
               
                     (6)
                  
                  
                     Nõukogu määruse (EMÜ, Euratom) nr 1182/71 (3) artikli 4 lõike 3 kohaselt lõpeb õigusaktide teatava kuupäevaga seotud kohaldamine kõnealusele kuupäevale vastava päeva viimase tunni lõpus. Seepärast tuleks käesolevat määrust kohaldada alates järgmisest päevast, mil lõpetatakse rakendusmääruse (EL) nr 180/2014 kohaldamine Ühendkuningriigi suhtes ja Ühendkuningriigis.
                  
               
                     (7)
                  
                  
                     Käesolevas määruses sätestatud meetmed on kooskõlas otsetoetuste komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Rakendusmääruse (EL) nr 180/2014 III, IV ja VI lisa muudetakse vastavalt käesoleva määruse lisale.
         
         
            Artikkel 2
            Käesolev määrus jõustub kolmandal päeval pärast selle avaldamist Euroopa Liidu Teatajas.
            Seda kohaldatakse alates päevast, mis järgneb päevale, mil lõpetatakse rakendusmääruse (EL) nr 180/2014 kohaldamine Ühendkuningriigi suhtes ja Ühendkuningriigis.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 14. veebruar 2019
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  ELT L 78, 20.3.2013, lk 23.
         
            (2)  Komisjoni 20. veebruari 2014. aasta rakendusmäärus (EL) nr 180/2014, milles sätestatakse Euroopa Parlamendi ja nõukogu määruse (EL) nr 228/2013 (millega kehtestatakse põllumajanduse erimeetmed liidu äärepoolseimate piirkondade jaoks) rakenduseeskirjad (ELT L 63, 4.3.2014, lk 13).
         
            (3)  Nõukogu 3. juuni 1971. aasta määrus (EMÜ, Euratom) nr 1182/71, millega määratakse kindlaks ajavahemike, kuupäevade ja tähtaegade suhtes kohaldatavad eeskirjad (EÜT L 124, 8.6.1971, lk 1).
      
      
         
            LISA
            Rakendusmääruse (EL) nr 180/2014 III, IV ja VI lisa muudetakse järgmiselt.
            
                        1)
                     
                     
                        III lisa tabelit, mis on seotud Madeiraga, muudetakse järgmiselt:
                        
                                    a)
                                 
                                 
                                    read, mis on seotud rubriikidega 1905 ja 2009 ning alamrubriikidega 2202 10 ja 2202 90, asendatakse järgmisega:
                                    
                                                „1905 
                                             
                                             
                                                116 100 
                                             
                                             
                                                400
                                             
                                          
                                                2009 
                                             
                                             
                                                *13 480 
                                             
                                             
                                                *20
                                             
                                          
                                                2202 10 
                                                2202 90 
                                             
                                             
                                                752 100 
                                             
                                             
                                                42 900 “
                                             
                                          
                              
                                    b)
                                 
                                 
                                    rida, mis on seotud rubriigiga 2208, asendatakse järgmisega:
                                    
                                                „2208 
                                             
                                             
                                                *24 800 
                                             
                                             
                                                *31 200 “
                                             
                                          
                              
                  
                        2)
                     
                     
                        IV lisa tabeli rida, mis on seotud alamrubriigiga 1704 90, asendatakse järgmisega:
                        
                                    „1704 90 
                                 
                                 
                                    417 500 
                                 
                                 
                                    229 000 “
                                 
                              
                  
                        3)
                     
                     
                        VI lisa tekst, mis on seotud Assooride ja Madeiraga, asendatakse järgmisega:
                        „Kolmandad riigid, kuhu võib Assooridelt ja Madeiralt piirkondliku kaubanduse raames töödeldud tooteid eksportida
                        
                        Angola, Kanada, Cabo Verde, Guinea-Bissau, Maroko, Mosambiik, Lõuna-Aafrika, Ühendkuningriik, Ameerika Ühendriigid ja Venezuela“.